**Referat fra helddagsseminar for Skole og Forældre København**

|  |  |  |
| --- | --- | --- |
| **Dato:**  Lørdag 2. marts 2024, kl. 9-16  **Sted:**  Valdemarsgade 8, 2.sal | **Referent:** Maria | **Deltagere:**  Farida, Noah, Louise, Georg, Rie og Maria  Afbud: Thomas, Marianne, Mette |

|  |  |
| --- | --- |
| **Tid** | **Emne** |
| 9:00 -9:30 | **Morgenmad** |
| 9:30 | Velkommen v. Farida |
| **Temadrøftelse I** |  |
| 9:35-10:30 | **Specialanalysen**  Forberedelse: læs medsendte oplæg om specialanalysen fra forvaltningen og overvej følgende:   * Hvordan kan vi hjælpe skolebestyrelserne med at understøtte de forandringer der er på vej i folkeskolen? (Fx fast punkt på skoleudviklingssamtalerne, årshjul til bestyrelsesmøderne osv.) * Hvordan kan vi som forældre være med til at kvalitetssikre fremtidens folkeskole? (fx kræve at vi er meget mere involveret i processen undervejs osv.)   ***Bilag: Møde om specialanalysen BUF +  Referat af møde om specialanalyse***  Vi drøftede hvorfor vi mon ikke var inviteret til at deltage i første møde om specialanalysen, men først blev inviteret med til det andet møde. Mette, Louise, Rie deltager i møde med politikerne på rådhuset d. 6. marts kl. 16.30.  Vi drøftede hvordan vi bedst kan hjælpe skolebestyrelserne med specialområdet. Kan det være en fast del af skoleudviklingssamtalen? Hvad anbefaler vi? Måske kan vi bruge noget fra det materiale Kirsten har været med til at udvikle: ’Alle forældre inkluderet fra skolestart’. Det er vigtigt at skolebestyrelsen sætter klare forventninger til, hvad der forventes af forældrene. Dette skal italesættes allerede inden børnene starter i skole ved infomøder – så alle ved hvilke børn der er i skolen – børn med særlige behov skal også rummes. Forældre skal vide, at der kan være særlige aftaler fx med et barn med særlige behov fx at vedkommende går ud af klassen i nogle timer.  Kompetencecenteret holdt et forældremøde på Ries søns skole, hvor der blev talt om hvordan man forholder sig til børn med udfordringer. Det var et godt møde, der gav indsigt.  Skolebestyrelsen kan beslutte principper for, hvad der skal tales om på første forældremøde. Fx hvad gør vi når det bøvler med det digitale, fødselsdage afholdes som kvartalsfester.  Louise erfarer at det italesættes mere i hendes yngste barns klasse, end da hendes ældste var mindre, at der er særregler for de 3-4 børn der har særlige behov.  Når et barn med særlige behov skal have støtte, skal der først laves tre handleplaner. 1: Man prøver i teamet. 2: Man får hjælp fra kompetencecenteret. 3: Man inddrager ledelsen. Virker de tre handleplaner ikke får man PPR indover. BUF FLEX eller SKOLE FLEX er mellemformer, som er specialtilbud på egen skole og et alternativ til specialskole. Kommunen er ved at ensrette mellemformstilbud. Det er nemlig nu tilfældigt, om det er en ung vikar, der tager eleven ud/støtter i klassen eller en specialpædagog. Der skal være en opfølgning.  Man kan med fordel give mere plads til forældredrøftelser på forældremøderne og tage det i opløbet. Et godt forældremøde skal give plads til drøftelser og dialogspørgsmål i halvdelen af tiden, og den anden halvdel er der hvor lærerne skal informere om vigtige ting. Vi kan lave en række anbefalinger til hvad, der skal drøftes på forældremøderne på de forskellige årgange. Vi skal sikre at alle har en ven og alle er med. Hvordan får vi forældre til at have solidaritet og melde sig til at være kontaktforældre? Eller invitere til legegrupper – ikke alle forældre vil gå med til det, da de ikke vil have at deres barn ikke skal pålægges noget. Nye tiltag skal ikke bæres alene af forældre, men også af ledelsen, der skal med ind over. |
| 10:30-10:40 | Kort pause |
| 10:40-11:30 | **Fortsat specialanalysen**  Hvordan kan vi sikre os, at vi har gjort vores for give vores holdning til møder med BUU og forvaltningen. Vi får tit meget korte frister til at kommentere på materiale fra forvaltningen. Kan vi få overblik over hvornår forvaltningens møder er og hvad vi skal forhold os til? Vi kan følge med i referater på hjemmesiden og hvilke punkter der udsættes til senere – det kan hjælpe os til at få overblik.  Vi skal beslutte hvem der skal deltage i møderne om specialanalysen, og os andre skal også informeres, så vi kan sendes afsted. Fx kan der sendes en ugentlig email med opsamling samt referater fra møderne til alle.  Sammen om skolen/temadrøftelse (6 marts) er et andet spor end specialanalysen – men alligevel en del af Specialanalysens tidsplan. Meget er besluttet på forhånd, så når vi bliver bedt om at byde ind, er det begrænset, hvor meget vi kan få indflydelse på. Alle tænker at specialskoler er gode, men trivslen er ikke god mange steder. Ideen med at man skal sluses ud efter to år er god, men er det realistisk? For progressionen er forskellig ift. læring og udvikling. Der skal være rammer og forskellige spor, så de børn kan komme tilbage i almen skolen. Kan der laves indslusningsforløb? Almen skolerne slipper alt ansvar, når et barn er sendt på specialskole. Kan de almene skoler være bedre forberedt på, at et barn kan komme tilbage fra specialskolen?  Mellemformer som Buf flex og skole flex giver bedre mulighed for at eleven stadig er med i fællesskabet og en del af klassen, og lettere kan komme tilbage til alment skoletilbud.  Almen skolen skal have tidligere opsporing og så have bedre mulighed for at lave inddeling og flere spor. Mellemformerne skal give fleksibilitet og muligheder for breaks fra klassen eksempelvis fysisk træning to timer om ugen.  Der er overvægt af drenge i specialskolerne, så de få piger der er der, har svært ved at finde en ven. Pigerne har mange forskellige udfordringer og matcher nødvendigvis ikke socialt.  I almen skolen er der blevet mere fokus på at børn har forskellige behov og børnene i klassen ved det godt, og accepterer at nogle børn har brug for fx at slæbe sandsække de første 5 min i timen. Grænsen er nået når forældre og børn føler sig utrygge. Ledelsen skal tage samtaler med forældre om, hvad de gør, når der sker ting, som gør børn utrygge.  Vi skal tage stilling til, om vi er en politisk organisation eller ej. Vi er ved at omfordele nogle af de midler der går til specialundervisningen. Børn i almene tilbud koster i gn 55.000 kr. årligt og børn i specialskoler koster i gn 250.000 kr. årligt.  Hvis der er mere ensretning ift. Specialindsats - gerne nationalt – så vil det være mere effektivt og lettere at lave aftaler. Og forældre vil også lettere kunne se om de får, hvad de har krav på. Hvis vi har et fælles sprog, så bliver det lettere at kommunikere og derefter kvalitetssikre. |
| 11:30-13:30 | **Frokost på Restaurant Gemini** |
| **Temadrøftelse II** |  |
| 13:30-14:30 | **Intern organisering i Skole og Forældre KBH** Forberedelse: Overveje følgende:   * Hvordan vil vi arbejde som organisation (fx dagsordner ud fra skolemonitor?, forældrerådgivningen? BUU? Osv.)   Vi havde en drøftelse om vores egen struktur:  Hvor henter vi vores viden? Fra Skolemonitor, Forældrerådgivningen og deres årlige rapport, BBU, forvaltningen.  Rikke vil gerne komme og holde oplæg om hvad der foregår i Kbh ift forældrerådgivning.  Alle skal have dropboks webadgang adgang gennem deres SOFKbh-mail. Kan vi kommunikere sammen internt på andre måder end mails. Fx ved brug af platforme som Matter Most, Base camp, Signal? Hvor man kan skrive sammen i forskellige tråde og let få adgang. Til næste gang er lektie at se om vi kender nogle gode platforme.   * Hvordan vil vi profilere os? Fx vi er kendt for det årlige efterårskursus, 4 årlige møder med forvaltningen, 2x årlige møder m børne- og ungdomsborgmester, forårskursus, grundkursus, budgetkursus.   Maria indhenter tilbud til næste gang på grundkursus i 17/9.  Vi har længe haft to årlige møder med borgmesteren for at holde god forbindelse, og det vil også hjælpe os fremadrettet hvis der skulle blive noget.  Maria snakker med Anders Jessen om hvordan møder kan offentliggøres gennem sekretariats google kalender – så alle kan se hvad alle laver. Hvordan forbedre vi kommunikationen. Referat fra en arbejdsgruppe skal ud til alle – vi skal huske at dele.  Vi kan flage for at møder skal lægge efter kl. 15 og ikke kl. 9-11 fordi de fleste af os har almindelige fundtid jobs og skal tage fri for møder i almindelig kontortid.  Samtale om vi kunne få honorar for at tage fri til møder eller om det forventes at vi er frivillige. Vi er ikke forpligtet til at levere noget som frivillige – egen skole kommer først.   * Hvad med kommunikation med Kbh’s skolebestyrelser – Hvad kan KBH’s folkeskoler bruge os til?   Vi skal ikke konkurrere med landsforeningen. Vi henviser vi til landsforeningen hvis der efterspørges kurser som de udbyder og når vi holder grundkursus booker vi instruktører fra landsforeningen. Vi kan evt. selv blive instruktører for landsforeningen og her får man honorar for det.  Det vil være godt hvis vi kunne være i dialog mellem møderne, nu hvor vi kun mødes en gang hver 6 uge.  Vi har vagt ny kasserer: Thomas Holm Kläning  Forretningsorden: Diskussion om der skal ændre noget. Vi er pt tilfredse og lægger den på hjemmesiden. Vi kan senere se på den. |
| 14:30-14:45 | Kort pause |
| **Temadrøftelse III** |  |
| 14:45-15:45 | **Brainstorme politiske emner**  Forberedelse: Overveje følgende:   * Hvad skal vi fokusere på i det kommende år? Hvordan vil vi arbejde på det? * Hvad synes du er relevant at arbejde med i SogF Kbh.? * Hvad brænder du for at arbejde videre med i bestyrelsen?   ***Bilag: brev fra Københavns Fælleselevråd***  Hvordan skal vi forholde os til enkelt sager som fx Harrestrup Å skole  Måske er det en svag skolebestyrelse. Skal vi bidrage med noget støtte.  Vi skal hjælpe hvis skolebestyrelsen henvender sig.  Kan vi udvikle et kriseberedskab? Hvad kan vi få af vide – uden det er omgærdet af tavshedspligt. Har vi tilbudt skolen hjælp eller peget i nogen retning. Det er vigtigt for os at vide om det er alvorligt. Farida skriver til skolebestyrelsen igen og høre om de har brug for noget fra os. Hvis det kører helt op i medierne vil vi henvise til landsforeningen. Problemerne er bl.a. kvartalsfødselsdage og at ledelsen ikke respondere tilstrækkeligt på forældres bekymringer.  Hvordan forholder vi os til Det Fælles Elevråd, når de skriver en henvendelse som ’Gør ikke skoletiden mobilfri’. Vi kunne invitere dem til et møde.  Vi inviterer Det Fælles Elevråd til forårskursus 3-5 pladser og til et efterfølgende bestyrelsesmøde og drøfter mobilfriskole. |
| **Afslutning** |  |
| 15:45-16:00 | **Opsamling**  Tak for i dag – vi hjælpes med at pakke sammen. |

**Referat online møde - Skole og forældre København tirs. d. 02.04.24**

Deltagere: Rie, Louise, Georg, Noah, Thomas og Farida   
-------------------

**Online møde**

Forperson indkaldt til ekstra onlinemøde mhp. følgende: 1) Godkende regnskab, 2) Stillingtagen til omfordeling og reducering af S&F Kbh’s tilskud fra KK, 3) Drøfte afvisning af budgetter

**Regnskab**

Noah gennemgår regnskab; indtægterne er højere end den normale 500.000 pga. ekstra tilskud til projekt: ”Alle forældre med fra skolestart”. Vi har lidt flere penge på kontoen (rest fra ’Corona-år’). Regnskabet gennemgås og redegøres – forklaringer til 2023 – der er lidt underskud pga. Kirstens ansættelse fra alle forældre med fra skolestart. Gæld fra 2023 er pga. regning fra hotellet til efterårskurset i oktober 2023 først kom i januar 2024. Regnskabet godkendes af alle fremmødte.

**Omfordeling og reducering af vores tilskud**

Vi drøfter at selvom 10% ikke er meget fra vores egen budget, men med den nye skoleaftale der er på vej, så bliver der et endnu større behov for at klæde skolebestyrelserne på til at klare de nye udfordringer. I den nye skoleaftale er der lagt op til at skolebestyrelserne kan få langt mere indflydelse på folkeskolerne end de har nu. Hvorfor det tilskud vi får fra Københavns kommune, bliver endnu mere relevant til det formål at uddanne de københavnske skolebestyrelser til at kunne varetage de kommende opgaver bedst muligt. Vores opgave som både talerør og sparring til de respektive bestyrelser i Københavns folkeskoler bliver især vigtig når specialanalysen skal søsættes oveni den ny skoleaftale. På baggrund af ovenstående er der enighed om at vi indsender et høringssvar, hvor vi modsætter os omfordelingen og reduktionen af vores tilskud. Farida skriver et udkast og sender det til godkendelse til bestyrelsen pr. mail før det indsendes senest 10.april kl.12.

**Afvisning af budgettet**

Vi drøftede at det kan være ’farligt’ når det er skolebestyrelserne der skal være med til at bestemme driften af skolen og hvor meget de egentlig har at sige ift. skolens økonomi. Skolebestyrelsens indflydelse kan være så småt som at vælge kager til lærernes dag, til de mere fornuftige beslutninger såsom omprioritering af penge mellem mere alvorligere poster fx rengøring, lejrskole, ture mm.

Vi skal tænke over at det her er et vigtigt emne som hviler på os og at vi kan snakke sagen op – vi skal ikke nødvendigvis tage en politisk, aktivistisk hat på men vi kan stadig hejse et flag og sende vores bekymringer og gøre opmærksom på, at der er et ansvar som hviler på de politiske beslutninger der bliver truffet inde på Christiansborg. Farida har været i kontakt med vores landsforening som heller ikke vil tage politisk aktivistisk standpunkt, men se mere på hvordan man kan bruge det samarbejde vi har med både politikerne og forvaltningen til at skabe bedre folkeskoler. Opgaven bliver især vigtig da der både er en ny skoleaftale på vej og specialanalysen – og det kræver tillid og tryghed til forvaltning/politikere, hvis man ønsker opbakning fra forældrene. Hvis ikke de ’blødende’ skoler kan klare at lave helt almindelig god folkeskole som den økonomiske situation er lige nu – hvordan skal de kunne lykkes med at få inkluderet mange flere børn med særlige behov i fremtiden? Enighed om at Farida kontakter de andre lokalafdelinger og evt. landsforeningen og forhører sig om muligheden for at gå sammen om at skrive et fælles bekymringsbrev til Christiansborg. Enighed om at vi kan række ud til de andre lokalafdelinger af Skole og Forældre og evt. sammen skrive et bekymringsbrev til politikerne eller borgerrepræsentationen om at den økonomiske situation er uholdbar for de fleste kommuner.